पहलवानों का सम्मान किया गया
इंदौर | म.प्र. कुश्ती संघ द्वारा मल्हाराश्रम परिसर स्थित साई कुश्ती सेंटर पर आयोजित एक सादे समारोह में राष्ट्रीय कुश्ती स्पर्धाओं में उत्कृष्ट प्रदर्शन करने वाले प्रदेश के महिला एवं पुरुष पहलवानों का सम्मान किया गया। समारोह म.प्र. कुश्ती संघ के अध्यक्ष मोहन यादव के आतिथ्य में हुआ। अध्यक्षता म.प्र. टेटे संघ के चेयरमैन ओम सोनी ने की। इस मौके पर पप्पू यादव, वीरेंद्र सिंह ठाकुर, ओमप्रकाश खत्री, कोच वेदप्रकाश भी मौजूद थे। सराहनीय प्रदर्शन करने वाले लगभग 150 पहलवानों को ट्रेकसूट भेंट किए गए।
hin_Deva hin_Deva